<classify> SHIRIKA la Viwango Tanzania TBS limepitisha viwango vipya kwa asilimia 118 ndani ya miaka minne huku wabunge wakilipongeza kutokana mabadiliko chanya ya uendeshaji wa Shirika hilo.Akitoa maelezo ya Shirika wakati wa semina ya kuwajengea uwezo wabunge, Mkurugenzi Mkuu wa TBS, Dk Yusuph Ngenya alisema ndani ya miaka minne wamepitisha viwango vipya 1,600 ambayo ni sawa na aslimia 118 kutoka kwenye lengo la kupitisha viwango 1,350.Alisema pia wamepima sampuli zaidi ya 74,000 kati ya lengo la kupima sampuli 71,000 ikiwa ni asilimia 115. Tangu mwaka wa fedha 20162017 mpaka Desemba 2019 wametoa gawio serikalini la Sh bilioni 36.4 kwa mujibu wa sheria huku akibainisha kuimarisha na kufungua ofisi za kanda, alisema changamoto wanayoipata ni bidhaa zisizo na ubora kuingizwa nchini kwa njia za panya.Aidha, wabunge wameonesha kuridhishwa na mabadiliko chanya ya kiutendaji katika shirika hilo ambapo kila aliyechangia alitoa pongezi.Akichangia mbunge wa viti maalumu, Gimbi Masaba Chadema alisema kumekuwapo na mabadiliko makubwa ya kiutendaji ya Shirika. TBS ya mwaka 2016, sio hii ya sasa, utendaji kazi wao umeimarika sana, mnynge mnyonegni haki yake mpeni, nawapongeza kweli. Mimi nishahidi, nimekwenda TBS na sikuwa nimejitambulisha kama mimi ni mbunge, nilikwenda kama mwananchi mwingine, nilihudumiwa vizuri, wakikuambia njoo baada ya siku ya nne kuchukua majibu, unaenda na unayakuta, alisema.Mwenyekiti wa Kamati ya Kudumu ya Bunge ya Viwanda, Biashara na Mazingira, Saddiq Murad CCM, alisema pamoja na kuwa uanzishwaji wa utaratibu wa kuwahudumia wananchi kimtandao kuwa na mafanikio ni vyema wakaweka dawati maalumu ambalo litasaidia kuhudumia wale watu ambao wanataka kujieleza zaidi. Najua kuanzisha huduma online mtandao kumekuwa na manufaa makubwa, kwanza mmekuwa mkiwahudumia watu wengi kwa wakati mmoja, lakini pia limeondoa mianya ya kuwepo na rushwa pale wanapokutana. Lakini kutuma maombi na kujibiwa kumekataliwa hakutoshi, kuna watu wanatakiwa kujieleza ili umuelewe na kumsaidia kuliko kila kitu kumalizia kwenye mtandao, hivyo muweke dirisha la kama mtu hakuridhika na yale aliyojibiwa , afike kujieleza na ahudumiwe, alisema.Mbunge wa Bahi, Omary Badweli CCM aliishauri TBS kuhakikisha inaweka dirisha la shirika lake kwenye kila ofisi za halmashauri ili kuweza kusogeza huduma zaidi huduma kwa wananchi.  <topic>: KITAIFA 